Diari Oficial de la Generalitat Valenciana


Sumari del DOGV 9885, del 04-07-2024 (2024/6518)

RESOLUCIÓ d'1 de juliol de 2024, del vicepresident primer i conseller de Cultura i Esport, per la qual es dona publicitat a les candidatures seleccionades per al reconeixement de Capital Cultural Valenciana per a l'any 2024.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6518


Data del document
:   01-07-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

RESOLUCIÓ d'1 de juliol de 2024, del vicepresident primer i conseller de Cultura i Esport, per la qual es dona publicitat a les candidatures seleccionades per al reconeixement de Capital Cultural Valenciana per a l'any 2024. [2024/6518]  
Mitjançant la Resolució de 21 de febrer de 2023, de la Conselleria d'Educació, Cultura i Esport, es convoca el concurs per al reconeixement de Capital Cultural Valenciana (DOGV 24.02.2023).  
Una vegada finalitzat el termini de presentació de projectes de capitalitat cultural i de conformitat amb el que es disposa en el resolc tercer de l'esmentada convocatòria, la comissió de valoració per a la designació de les capitals culturals valencianes en aplicació dels criteris prèviament establits i publicats, va atorgar les puntuacions a cada una de les candidatures presentades i que consten en l'acta firmada i elevada per esta, de data 14 de juny de 2023.  
Mitjançant el Decret 10/2023, de 19 de juliol, del president de la Generalitat, pel qual es determinen el nombre i denominació de les conselleries, i les seues atribucions, es crea la Vicepresidència Primera i Conselleria de Cultura i Esport, i li assigna les competències en matèria de cultura, promoció cultural, patrimoni cultural i esport.  
Per tot això, en exercici de les competències atribuïdes, tenint en compte les valoracions atorgades per la comissió als projectes, i en compliment del que es disposa en el resolc quint de la Resolució de 21 de febrer de 2023, anteriorment esmentada, es procedix a donar publicitat en el Diari Oficial de la Generalitat Valenciana de les candidatures seleccionades per al reconeixement de Capital Cultural Valenciana 2024.  
En la modalitat de municipis de menys de 5.000 habitants, la candidatura presentada pel municipi de Bicorp ha obtingut major puntuació, i ha resultat seleccionada per al reconeixement de Capital Cultural Valenciana 2024 en esta modalitat.  
En la modalitat de més de 5.000 habitants, la candidatura que ha obtingut major puntuació ha sigut la presentada pel municipi de Monòver, i ha resultat seleccionada per al reconeixement de Capital Cultural Valenciana 2024 en esta modalitat.  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, s'hi podrà interposar, potestativament, recurs de reposició davant el mateix òrgan que la dicta, en el termini d'un mes a comptar de l'endemà de la publicació de la present resolució en el Diari Oficial de la Generalitat Valenciana, o, directament, recurs contenciós administratiu davant els jutjats contenciosos administratius de la Comunitat Valenciana, en el termini de dos mesos a comptar de l'endemà de la publicació de la present resolució en el Diari Oficial de la Generalitat Valenciana.  
  
  
València, 1 de juliol de 2024.- El vicepresident primer i conseller de Cultura i Esport: Vicente José Barrera Simó